NETFLIX-SARJA
Value Maids!
Value Maids! Haloo!
Tietysti olen töissä. Tulen aina ajoissa. -Kuka siellä?
Alex. Ardmore 3450.
Älä hätäile. Tarkastan puhelimeni.
Hän unohti, että olemme tulossa. Joskus käy niin.
Maksaako hän silti? -Miksi? Eihän hän saa siivousta.
Et kai palauta Dysonia tuollaisena?
Minulla ei ole varaa jäädä ilman rahoja.
Tänne tulo maksoi minulle bensat ja tyttäreni päivähoidon.
En ota tästä tappiota. -Rauhoitu. Katson, mitä löytyy.
Glastonbury 19. Kahdeltatoista.
Se on Catalinan keikka, mutta hän ei halua tehdä töitä.
Hienoa.
Hetkinen. Se on viiden tunnin siivous. Silloin teet yli 30 tuntia viikossa.
Sitten teen. -Tiedät säännöt.
Asetat ylärajaksi 30 tuntia, mutta jos asiakas unohtaa,
et korvaa menetettyä rahaa etkä aikaa.
Valitan. Säännöt ovat säännöt.
Älä jauha paskaa. Tulin töihin, ja olet minulle velkaa vuoron. Saatana!
Kiitos soitosta.
Voinko auttaa?
Olette selvästikin lähdössä ulos, joten puhun nopeasti.
Tehän tilasitte Value Maidsin siivoamaan. -Kyllä. Iltapäiväksi.
Minä olen Alex ja haluaisin siivota talonne sen sijaan.
Ei kiitos. -Kymmenen dollaria tunnilta käteisenä.
Mikä siinä on jujuna? -Ei mikään.
Saatte paremman siivouksen halvemmalla, ja minä saan rahat käteen.
Perukaa Value Maidsin siivous, niin aloitan saman tien.
Hyvä on. -Kiitos.
Glastonbury 19:n aviopari eli toisistaan täysin erillään.
Heidän ruokansa olivat erillään. Samoin liinavaatteet.
Kengät olivat erillään. Tuolit myös.
Jopa makuuhuoneet olivat erilliset,
ja niissä oli erilliset seksilaatikot.
Miehen laatikko pursui pornolehtiä posliinipimppeineen ja tekotisseineen.
Naisella oli rakkausromaaneja, jotka kertoivat lehmipojista.
Paidattomista lehmipojista.
Paidattomana ratsailla, myrskyssä ja kaktuksen kupeessa.
Tässä talossa avioliitto oli kuin kaksintaistelijoiden aselepo.
He piileskelivät omissa oloissaan unelmoiden jostakusta toisesta.
MADDYN KENGÄT
TAMPONEJA
PÄIVÄHOITO
LASTENLÄÄKÄRIN MAKSU
PUHELIN - RUOKA
Hei. Ei sinun tarvitse koputtaa. -Okei.
Maistuuko kahvi? Keitin juuri. -Käväisen vain nopeasti.
Selvä.
Mitä etsit?
Äidin sinistä kansiota, jossa ovat pankki- ja asuntolainapaperit.
Mihin tarvitset sen? Onko talon kanssa ongelmia?
Basil vuokrasi sen. Asukkaita ei saa ulos muuten kuin todistamalla omistajan.
Voinko auttaa? -Haluatko auttaa minua, Sean?
Haluan. Olen pahoillani. Monestiko minun on pyydettävä anteeksi?
Menetin asuntoni takiasi.
Tiedän. Minä retkahdin. Sellaista tapahtuu.
Kävin kokouksessa samana päivänä. -Minä jäin kodittomaksi samana päivänä.
Tällä kertaa äitinikin jäi. -Olin tosissani.
Ottakaa te vaunu. Minä nukun autossa. -En asu täällä enää ikinä.
Pysähtyisitkö?
Jutellaanko?
Uurastin Fisher Islandin osoitteen eteen, jotta Maddy pääsisi esikouluun.
Sinun takiasi olimme menettää kaiken. -Natehan lainasi osoitettaan ilomielin.
Vai niin. -En halua Maddyn asuvan Naten luona.
Sellainen hämmentää tyttöä. -Kunnollisen miehen käytöskö?
Jos halusit minut raittiina, nyt olen raitis.
Olen ongelmainen ihminen, mutta teen tämän sinun ja Maddyn takia.
Tee se vain Maddyn takia. -En olisi saanut murtautua siihen taloon.
Mutta minä etsin sinua.
Selvä. -Alex.
Lopeta! -En pysty tähän ilman sinua.
Mitä järkeä tässä muuten on?
Olet ainoa, joka todella tuntee minut ja tietää taustani.
Sen takia suhteemme toimii. Alex!
Sen takia suhteemme toimii. -Lopeta. Minä lähden.
Olemme samalla tavalla rikkonaisia. Olemme perhe!
No niin, äiti. Tehdään tämä.
Odota. Tämä paikka etoo minua.
Näytät voivan ihan hyvin. -Miten tyttärestäni tuli noin jäykkis?
Olet kuin nelikulmio.
Ei nelikulmio ole jäykkä. -Vain jäykkis tietäisi tuon.
Tämä on kiinalaisen ravintolan ruokalista. -Olen pahoillani siitä.
Tässä ovat laboratoriotulokset.
Virtsanäyte.
Siinähän piti olla pankin asiakirjoja.
Luulenpa, että tämä on eri kansio.
Täällä on hyväksymiskirje Montanan taidekorkeakouluun.
Säilytitkö hyväksymiskirjeeni? -Olen äitisi.
Olisit ollut ensimmäinen Langley, joka menee collegeen.
ODOTAMME SINUA INNOLLA!
Valitettavasti täällä ei ole mitään asuntolainaan liittyvää.
Hän on ottanut ainakin 40 lainaa. Voisitko katsoa järjestelmästänne?
Löytyisikö ajo- tai henkilökorttia? -Ei.
Eikö sinulla ole ajokorttia? -Poliisihan katsoo tiedot järjestelmästä.
Ei.
Entä passia tai sosiaaliturvakorttia?
Syntymätodistusta?
Lompakko ja suurin osa tavaroista -
ovat asuntovaunussa, jonka hänen aviomiehensä vei.
Hän päästelee vain höyryjä ja palaa muutaman päivän päästä.
Tarvitsemme kopion asuntolainasta, jotta voimme todistaa vuokralaisille,
että hän omistaa talon.
Voisitko auttaa meitä?
Ilman henkilöllisyystodistusta en voi tehdä mitään.
Kuulehan, Sin… Singe… -Olen pahoillani.
Singh. -Singh.
Olemme varmasti samaa mieltä siitä, että tässä istuu aito ihminen.
Minulla on aito iho ja aidot hiukset.
En halua nolostuttaa, mutta nämä hinkit ovat aidot.
Voit varmasti mennä takuuseen henkilöllisyydestäni -
ja näppäillä tuota pikku ruutuasi -
ja näyttää asuntolainani.
Vai mitä, murunen?
Sosiaaliturvatunnuksen loppuosa? -No niin. 5382.
Onko laina varmasti otettu meiltä? -On.
Mikä pankki tämä on? -JSMB.
Anteeksi. Olen väärässä pankissa!
Singhy-muru, olet kerrassaan lutunen.
Kiitos avusta. Hyvää päivänjatkoa! -Samoin.
Käyttäydyt kuin olisi minun vikani, että tavarani ovat Basilin vaunussa.
Onhan se. Naimasi ääliö vuokrasi talosi, ja nyt emme voi asua siinä.
No, selvitän asian, kun Basil palaa.
Ei hän palaa. Napittaisitko paitasi?
Asenteessasi on vikaa. Saamme asua tässä upeassa talossa.
Olemme täällä vain pari yötä.
Tervetuloa kotiin! -Anteeksi, kun meni myöhään.
Olemme täällä!
Katso äiti. Piirasta.
Näyttääpä hienolta.
Onko se paimenen piirasta? -On.
Upea tuoksu.
Onko tämä kotitekoista? -On.
Kokkaan sunnuntaisin pakastimeen ja syön ne viikon mittaan. Helppo nakki.
Uskomatonta. Kiitos, kun hait Maddyn.
Olin muutenkin hakemassa Bradya. Istu alas. Lastaan lautasesi täyteen.
Salaattia? -Kyllä, kiitos.
En kaatanut vielä kastiketta, jotta siitä ei tullut märkää.
Pidätkö märästä salaatista? -Kyllä.
Tämä on parasta.
Balsamiviinietikat ovat liian etikkaisia, mutta tässä on sopiva tasapaino.
Tein sen itse. -Kiitos.
Mietin, että ehkä huomenna voisimme syödä uuniperunoita.
Jokainen saa valita omat täytteet. -Minun on palattava töihin.
Minulla on meneillään jotain sangen poikkeuksellista,
ja autotallisi on suhtautunut siveltimiini kerrassaan hienosti.
Mitä teet autotallissa? -Minulta pyydettiin seinämaalausta.
Olet siis tietoinen tästä. -Hän halusi jotain puuhaa.
Ajattelin, että autotalli kaipaa piristystä.
Se on pirteään päin.
Meillä on kunnia saada vieraaksemme oikea taiteilija.
Vai mitä, Brady?
Sinä olet oikea jalokivi, Nathaniel.
Kuin aleksandriitti, joka saa timantin näyttämään roskalta.
Aivan. No… Kiitos, Paula.
Hei. Äiti.
Pornotalon pariskunta elää eri elämää eri huoneissa,
mutta aikoinaan he ovat jakaneet elämänsä.
Ehkä toista heistä sattui. Ehkä he satuttivat toisiaan.
Jokin kuitenkin toi heidät yhteen.
Nyt he nukkuvat suljetuin ovin -
ja pelkäävät myöntää, että olisivat onnellisempia muualla.
Joko Maddy nukahti?
Jep. Entä Brady? -Tappelun jälkeen.
Saako olla olutta?
Jääkaapissa riittää pullokaupalla sinun maksamiasi oluita.
En voi juoda kahdeksan jälkeen. Vatsa ei kestä.
Selvä.
Entä lasillinen vettä? -Toki, kiitos.
Haluaisikohan Maddy lähteä tallille?
Menemme huomenna katsomaan poniamme. Voisin hakea Maddyn esikoulusta.
Onko sinulla poni? -On.
Narujuusto. Bradyn keksimä nimi.
Se on vanha shetlanninponi.
Totta kai Maddy voi tulla. Hän riemastuu siitä.
Sinäkin voisit tulla töiden jälkeen.
Mikäs siinä. Kuulostaa kivalta.
Hei. -Minä vain…
Sinä olit menossa tuohon suuntaan. -Joo.
Aivan.
Minun pitäisi varmaan mennä nukkumaan.
Selvä. Hyvää yötä.
Kauniita unia.
Huomenna tapaat ihka oikean ponin.
Aloin kutsua Coral Road 32:ta Rakkaustaloksi -
ensimmäisen vierailuni jälkeen.
Olen siivonnut siellä nyt kuukausia.
Talossa asuu mahtava pariskunta.
Aviomies on eläköitynyt professori. Luultavasti taidehistorian.
Hän on uskomattoman kiltti.
Hän jäi varhaiseläkkeelle hoitaakseen vaimoaan kokopäiväisesti.
En ole varma, sairastaako vaimo syöpää vai jotain muuta.
Lääkkeiden määrästä päätellen tauti on ollut pitkällinen ja tuskallinen.
Vointi ei näytä koskaan huonommalta, muttei myöskään paremmalta.
Mies kantaa vaimonsa kylpyhuoneeseen hyvin lempeästi.
Mitä tuntuisi, jos joku rakastaisi noin?
Pitäisi huolta noin.
Pankaa jo. Hän on komea, kiltti, varakas ja hyvä isä Bransonille.
Bradylle. -Mikä hätänä?
Jos olisit Naten tyttöystävä, tuolla asuminen ei olisi outoa.
Harjoittaisin vain lievää prostituutiota.
Ei se ole sitä, jos pidät hänestä. Ja sinä pidät. Sen huomaa.
En pidä Natesta. -Pidätpäs.
Vaikka pitäisinkin, en panisi sellaista miestä ilmaisesta asunnosta.
Nate on suhdeainesta. -Hienoa.
Lomailemme St. Bartsissa.
Päätin äsken pitkän suhteen.
Ehkä en halua nyt roikkua kiinni kenessäkään.
Kenties haluan lähteä opiskelemaan, maksaa ruoat itse ja ostaa sisäkasveja.
No, Naten talo on kyllä hieno. Ehkä hyvin ajoitettu suihinotto.
Tee äiti ylpeäksi. -Hei.
Tässä on Paula Langley, ja tässä on kauppakirjan kopio.
Näetkös? Hän omistaa tämän.
Kiva, mutta vuokrasopimus sanoo toista.
Joko maksatte meille tai muutatte pois.
Sopimuksessa käsketään maksaa Basilille.
Basil on paskakasa. Älä maksa hänelle, vaan meille.
Ei onnistu.
Äitini omistaa tämän talon.
Hienoa. Sinulla ei ole tuloja, eikä meillä ole asuinpaikkaa.
Tismalleen. Lakkaa kaihtamasta kalua.
Välillä on tärkeää tietää, että jossain on joku, joka korjaa asiat.
Joku, joka pitää puolia.
Yritin ottaa opikseni Rakkaustalosta, että uskon sen olevan mahdollista.
Hei! -Hei. Äiti tuli.
Hei!
Katso tuonne.
Kukas tämä on? -Narujuusto.
Haluatko silittää sitä? -Näytäpä, miten Narujuustoa silitetään.
Miten se tehdään? -Kuten sovimme. Turvasta.
Hyvä tyttö. Näytätkö äidille hienon temppusi?
Joo. -Muista pitää kämmen aivan suorana.
Pidä käsi suorassa.
Nosta.
Hyvä tyttö. -Hyvänen aika.
Olipa hienoa.
Aioimme lähteä ratsastamaan. Brady odottaa jo.
Kierrämme vain ympyrää, jos siis sopii.
Totta kai se sopii. Haluatko ratsastaa ponilla, Maddy?
Haluatko? -Joo!
Mennään.
Katso, äiti! -Minä katson.
Minä ratsastan ponilla. -Hienoa, kulta.
Oletko valmis? -Katso, äiti.
Kylläpä sinä ratsastat hienosti.
Nuo ovat isoja.
Iso tyttö ratsastaa isommalla ponilla.
Se on hevonen. -Niin on.
Muut täällä ovat hevosia.
Onko tämä ainoa poni? -Jep.
Onko kivaa? Ratsastat hienosti.
Pornotalo ja Rakkaustalo.
Toisessa haaveet ovat kaatuneet.
Ja toista on kohdannut hirveä tragedia. Elämä päättyy ennen aikojaan.
Ja minä siivoan molempien jäljet.
Minimipalkalla saan… -Nukahtiko Maddy?
Jep. Entä Brady?
Joo. Entä Paula?
Ei. Hän yömaalaa. -Yömaalaa.
Hän on ottanut työvalosi käyttöön ja ryövännyt suolatikkusi.
Hyvä, Paula.
Onko hän muuten kunnossa?
En halua udella,
mutta saatoin kuulla vahingossa, että talon kanssa on pulmia.
Ei. Selvitin asian.
Varmastiko? Autan mielelläni.
Selvitin sen. Kiitos vain.
Huolehditko ainoana äidistäsi? Onko isäsi…?
Isäni ei ole kuvioissa.
Eikä sinulla ole sisaruksia. -Ei. Olen ainoa.
Varmasti rankkaa huolehtia hänestä yksin.
Hän kertoi kaiken. Meille tulee hauskaa, Seany.
No niin.
Ovatko vanhempasi onnellisesti naimisissa? -Nyt en voi kertoa sitä.
He siis ovat.
He ovat eläkkeellä ja asuvat Newport Beachilla valtaosan vuodesta.
Hienoa. -Niin.
Kunpa antaisit minun auttaa sinua.
Sinähän autat. Autat valtavasti. -Hyvä on.
Anna minun järjestää lapsenvahti ja viedä sinut illalliselle.
Haluatko viedä minut syömään? -Haluan.
Haluan viedä sinut elokuviin ja ostaa rintakukan.
Nate, sinä olet…
Anteeksi.
Olet todella hyvä mies. Tarkoitan sitä.
Sinä olet.
Mutta olen sinulle hyväntekeväisyystapaus. -Ei se ole hyväntekeväisyyttä.
Olet vieraani.
Elän armopaloilla.
Sinä tarjoat ruoat, asunnon, täysihoidon, lämpimän veden…
Sinun ansiostasi nukumme sängyssä emmekä kadulla tänä iltana.
Miten voisin lähteä illalliselle -
ja istua syömässä alkupaloja kanssasi, kun tilanteemme ei ole tasa-arvoinen?
En välitä siitä.
Luulen, että pidät minusta,
ja minä tiedän, että pidän sinusta.
Se on tasa-arvoista.
En voi olla kenenkään kanssa juuri nyt.
Anteeksi. Odota hetki. -Haluatko, että tulen mukaan?
Ei tarvitse.
Hei.
Laki vaati antamaan osoitteen sinulle. Se ei ollut mikään kutsu.
Haluan puhua kanssasi.
Mistä? -Onko kaikki hyvin?
Joo. Tulen ihan pian.
Anteeksi häiriö. Olen Sean.
Nate. Olemme nähneet monesti. Viimeksi Maddyn synttäreillä.
En… Jäätkö yleensä ihmisten mieleen?
Sean. -Mitä?
Mene vain sisälle. Pärjään kyllä. -Hihkaise, jos tarvitset jotain.
Hihkaise vain uskolliselle ratsullesi. -Mikä sinua riivaa? Lopeta.
Oli kiva nähdä, Sean. -Samoin. Mainio liivi.
Mitä helvettiä? Olen pahoillani.
Lopeta, Sean. -Jestas sentään.
Mitä teet? -Missä äitisi on?
Hän maalaa takana. Et voi tulla kutsumatta.
Näytetään tämä äidillesi yhdessä. -Mikä?
Asuntolainan viimeisimmät tapahtumat.
Löysin etsimäsi kansion, jossa asuntolainapaperit olivat.
Tiesin PIN-koodin, joten kirjauduin sinne. Olin tulostaa sen, kunnes näin tuon.
Paula. Oletko täällä? -Ei nyt.
Tämä on tärkeää.
Minulla on inspiraatio. -Äiti.
Tuohan on hieno, Paula. -Niin on.
Löysin jotain aivan uutta. Kohta minut tunnetaan maailmalla.
Joo, siinä on paljon värejä. -Voi paska.
Tuskin ymmärrät näin korkealentoista,
mutta se on dekonstruoitu Arakhne Ovidin "Muodonmuutoksia" -teoksesta.
Arakhne ei ollut aina hämähäkki.
Hän syntyi ihmiseksi, mutta hyvin taitavaksi kutojaksi.
Vai mitä, Seany? -Tykkään siitä.
Se on hyvin syvällinen. -No niin. Äiti.
Asuntolainasi on laiminlyöty, joten talosi ulosmitataan.
Minun pitää käydä pissalla.
Senkö takia minulle soiteltiin 800-alkuisesta numerosta?
Luulin, että minulle yritettiin kaupata uutta puhelinliittymää.
Se tarkoittaa, että pankki vie talosi.
Hoidan asian myöhemmin. Se on varmasti pelkkä väärinkäsitys.
Lainaa ei ole maksettu puoleen vuoteen. -Onpas.
Basil kerää vuokrarahat asukkailta ja maksaa lainan. Olen nähnyt sen.
Se ei taida olla totta.
Olen nähnyt hänen kirjoittavan sekit ja vievän ne postilaatikkoon.
Hän varmasti vei sekit postiin, mutta ne eivät menneet lainaan.
Tämä on vain iso väärinkäsitys. Ehkä postimerkkejä oli liian vähän.
Älä viitsi. Hän varastaa sinulta. -Tuo ei auta.
Basil täytyy nyt löytää. Osaatko sanoa, missä hän voisi olla?
Välillä hänen täytyy selvitellä päätään, ja silloin hän lähtee tavoittamattomiin.
Mitä tiedät Basilista?
Hän ei ole australialainen. -Onpas. Hän on Perthistä!
Maddy nukkuu. -Uskot, että hän on Perthistä.
Mitä muuta tiedämme hänestä?
Koko juttu on Alexin vika. Hän on nälvinyt Basilia alusta asti.
Hän kutsui Basilia "Korianteriksi" ja epäili tämän bisneksiä.
Etkö tiedä, miten se vaikuttaa mieheen?
Tietysti epäilin hänen bisneksiään. Hän hankki talosi ulosottoon.
Missä puhelimesi on, Paula? -Pirustako minä sen tiedän?
Onko teillä perheliittymä? Voisimme kokeilla paikannusta.
En tiedä sitä, Seany. -Tiedätpäs.
Siellä hän on. -Missä?
Skagitissa, Cariboun kasinolla. Äijä on uhkapeluri.
En ole ikinä nähnyt hänen pelaavan. -Tämä ei tiedä hyvää.
Nyt hän pelaa. Kaverini Jordan on töissä kasinolla. Minä ajan.
Helvettiläinen! Lähdetään automatkalle.
Haen vain kunnon pössyni.
Emme lähde kasinolle kohtaamaan huijaria.
Tuntuu kuin menisimme Burning Maniin, mutta menemmekin Basil Maniin.
Hän yllättyy minut nähdessään.
Palaako?
Ei, kiitos. -Hän on raitis.
Se on vain pilveä.
Mikä on suunnitelma?
Ajattelin näyttävää sisääntuloa.
Jordan tuo hänet luoksemme.
Kukas se nainen on? -Mies.
Kaverini Jordan, joka on töissä kasinolla.
Nyt alan käsittää, miksei Basilista ole kuulunut.
Reservaatissa on surkea kuuluvuus.
Huoneet pumpataan täyteen happea, jotta ihmisten ajantaju katoaa.
Jordanin puhelin kuuluu.
Minulla on purukumia. Mansikkaa, piparminttua, sitruunaa.
Minä voin ottaa sitruunaa. -Miksi sinulla on niin paljon niitä?
Tapasin taannoin erään mukavan miehen lautalla.
Hän myi purukumia autonsa takakontista.
Takakonttipurkkaa. Parasta mahdollista. -Hän oli sotaveteraani.
Hän vaikutti kovin kiitolliselta siitä, että joku jutteli hänen kanssaan.
Ja minä johdatin hänet valoon. -Kauanko vielä?
Kolmekymmentäyksi kilometriä. -Sanoin: "Ricardo-kultaseni.
Sinun on kurotettava aurinkoon." -31 kilometriä.
Mitä tarkoitat sillä?
Tiedäthän, sieltä tulee energia.
Kun kurottaa aurinkoa kohden, se valaisee ihmisen sisältä.
En ole ajatellutkaan sitä noin.
Tekstaa hänelle, että olemme perillä. -Jep.
Äiti, emme tiedä tarkalleen, mitä meillä on vastassa,
joten pidetään päät kylminä.
Jestas. Täällä hän on!
Tuolla asuntovaunu on. Hän on täällä.
Jordan tuo hänet ulos aivan pian. Istukaa te autossa.
Äiti, mitä sinä teet?
Painu helvettiin! -Älä satuta häntä.
Mitä helvettiä, mulkero? En ole tehnyt mitään väärää.
Jakajalla ei ole huumorintajua.
Kerroin yhden härskin vitsin. Pelimerkkini ovat pöydässä. Näpit irti!
Mitä teet täällä, Paula?
Et puhunut aksentilla.
Minne Australian aksentti katosi? -Säikähdin. Siksi ääneni muuttui.
Nuo raakalaiset kauhistuttavat minua. Onneksi olet täällä.
Etkö ole australialainen?
Tietysti olen. Synnyin Perthissä. Tämä on käyty läpi miljoona kertaa.
Hetkinen.
Kerro vain totuus.
Jooko? Kerro totuus.
Synnyin siellä.
Liioittelin aksenttia aavistuksen. Paisuttelin pikkuisen.
Tunnuit tykkäävän siitä ja halusin…
Missä asuntolainarahat ovat? -Mitkä?
Ne, mitkä keräsit vuokralaisilta. Et maksanut Paulan lainaa.
Siitäkö tässä on kyse? Tämä on valtava erehdys.
Maksoin sen. Soitin tänään pankkiin ja…
Lopeta. Tiedämme, ettet maksanut sitä. Missä rahat ovat?
Hyvä on.
Voin selittää.
Minulla on pieni peliongelma. Olen yrittänyt pysyä erossa pöydistä.
Jouduin velkoihin.
Käytitkö kaikki rahat? -Siksi olen täällä.
Yritän voittaa ne takaisin.
Rahoja ei siis ole.
Niin.
Menetän taloni. -Olen hyvin pahoillani.
Se oli äitini talo.
Se on ainoa asia, jonka olen ikinä saanut keneltäkään -
koko elämäni aikana.
Tein siitä taidetta.
Jokainen huone ja jokainen seinä oli taidegalleriani.
Se on elämäni.
Se on paikka, jossa paras osa minusta asuu.
Senkin kusipää!
Minulla on ongelma. Hankin apua.
Älä jätä minua. -Haista paska.
Anna tavarani vaunusta. Painu hiiteen!
Kulta, olemme naimisissa. Tiedän olevani paskiainen, mutta…
Näpit irti! Rakastan sinua!
Haista paska!
Pärjäätkö, äiti?
Mitä minä sanoin?
Mitä sinä sanoit? -Ei, vaan sinä.
Haluat sanoa sen, joten anna mennä.
Ei tämä ole voitto minulle. -Onpas.
NATE SOITTAA
Hei, Nate. -Hei. Ethän pahastu, kun soitan?
Se on herttaista. Kiitos.
Ei kai Maddy herännyt? -Hän ei ole inahtanutkaan.
Onko kaikki hyvin? -Joo. Palaan pian.
Selvä. Nähdään. -Kiitos. Hei hei.
Tuo on varmaan kivaa.
Mikä? -Elämäsi.
Miehiä on jonoksi asti miellyttämässä sinua koko päivän.
Se on varmaan kivaa.
Sinun ei tarvitse edes levittää haarojasi. He läähättävät ympärilläsi muutenkin.
Lopeta. Et ole vihainen minulle.
Olen helvetin vihainen sinulle.
Nautit tästä. Tiedän sen.
Sydämesi suorastaan tanssii, kun olit oikeassa Basilista.
Kotona kirjotat siitä päiväkirjaasi. "Minä olin oikeassa."
Onneksi olkoon. Olit helvetin oikeassa. Haista paska!
Rauhoituhan, Paula.
Haluan kotiin! -Hyvä on.
Anna se.
Pärjäätkö? -Hän pärjää perkeleen hyvin!
Minä pärjään. Me kaikki pärjäämme!
Haluan kotiin!
Sain kaiken mukaan. Lompakko lienee tärkein.
Kiitos. -Haluan vain kotiin.
Ei hätää, äiti.
Voisitko etsiä…?
Anteeksi? -Voisitko etsiä huoltoaseman?
Parin kilometrin päässä on yksi.
Anteeksi.
Pysähdyn nopeasti.
Onko sinulla käteistä?
Ei.
Paula, olisiko sinulla käteistä?
Ei hänellä ole. Eikö meillä ole rahaa?
Ostan viidellä dollarilla luotolle, jotta pääsemme kotiin.
Käyn pissalla.
Paula ei tarkoita sitä, kun hän alkaa sättiä sinua.
Äitini tekee minulle samalla tavalla. Hän iskee arimpaan paikkaan.
He osaavat sen taidon.
Me emme tee niin Maddylle.
Emme niin.
Kukaan ei säti tyttöämme.
Mitä oikein teen äidin kanssa?
Hänellä ei ole säästöjä eikä eläkesuunnitelmaa.
Ei vakuutusta, ei työtä, ei taloa.
Hän ei saa uutta lainaa taloon, joka on ollut ainoa tulonlähde.
Hänestä tuli nyt kokopäiväinen ongelmani.
Meidän ongelmamme. Onko selvä?
Me selvitämme sen.
Hän on minun äitini. Me emme ole "me".
Hän on Maddyn isoäiti. Tässä asiassa me olemme "me".
Selvitämme sen.
Onko selvä?
Et ole yksin.
Päästä irti.
Käy katsomassa äitiäsi.
Hei, äiti.
Äiti, onko kaikki hyvin siellä?
Hän ei ollut siellä. -Miten niin?
En tiedä, minne hän katosi. -Liftasikohan hän?
Hei siellä. Näitkö sattumoisin naista, jolla oli turkki päällään?
Helvetti.
Voi paska.
Tiedän, missä hän on.
Tiedätkö? -Voi helkkari. Tiedän.
Alex.
Kusipää!
Se on minun taloni! -Äiti.
Se on minun taloni, senkin… -Mitä helvettiä, äiti?
Käsi ulos sieltä. -Hän vaihtoi lukot.
Se on minun taloni!
Hän siirsi vara-avaimeni. -Paula, sinun pitää…
Mitä helvettiä? -Pysy sisällä.
Se on minun lintualtaani! -Minä hoidan tämän, Paula.
Tämä oli äitini talo. -Painetaan haavasta.
Tämä oli isoäitini talo.
Alex, soita hätänumeroon. -Se on minun taloni!
Minun taloni.
Se on minun taloni! -Painetaan siitä.
Se olisi voinut olla sinun talosi.
Tila on vakaa. Verenvuoto johtui katkenneesta koukistajajänteestä.
Valmistelemme hänet leikkaukseen ja otamme yöksi sairaalaan.
Selvä. Kannattaisiko meidän odottaa?
Ei. Tarkkailemme häntä…
Kuulitko? Hän menetti paljon verta.
Ranteesta katkesi kuulemma jokin koukistajajänne.
Se meni poikki, joten se täytyy leikata ja ommella.
Nyökkää, jos kuulet minua.
Alex.
Äitisi jää yöksi tänne. Emme voi tehdä muuta.
Nate voi vahtia Maddya, eikö?
Alex?
No niin. Minä vien sinut kotiin.
Haluatko siistiytyä?
Naiset ensin.
Maddy ratsasti ponilla tänään.
Mitä?
Aamulla.
Maddy ratsasti oikealla ponilla.
Hän oli todella iloinen.
Äitini on sekaisin kuin seinäkello.
Ei mitään hätää.
Onhan se ollut selvää.
Ei tällä tavalla. Verta oli kaikkialla, ja nyt äiti on psykiatrisella osastolla.
Hän oli pelottava.
Se koko juttu oli pelottava.
Tuleekohan minusta samanlainen? -Ei.
Pelästytänkö Maddyn sillä lailla? -Et.
Et varmasti.
Anteeksi. -Älähän nyt.
Anteeksi. -Älä. Ei ole mitään hätää.
Anteeksi.
Jos kyse olisi minun äidistäni,
itkisin sinun olkapäätäsi vasten.
Taisin ryystää räkää päällesi, kun äitini retkahti.
Alex. -Ole kiltti.
Haluatko tätä? -Haluan.
Haluan.
Tekstitys: Anna-Kaisa Viljanen